ΓΡΑΠΤΗ ΕΡΩΤΗΣΗ P-0025/02

υποβολή: Eija-Riitta Korhola (PPE-DE) προς την Επιτροπή

(14 Ιανουαρίου 2002)

Θέμα: Η προώθηση της διγλωσσίας στην ΕΕ μέσω της έρευνας

Στα κράτη μέλη της ΕΕπάρχουν πολλές περιοχές όπου χρησιμοποιούνται εκ του παραλλήλου δύο γλώσσες. Για παράδειγμα στην Ιταλία η επίσημη γλώσσα είναι η Ιταλική αλλά στο Νότιο Τυρόλο ομιλείται η Γερμανική, στην Κοιλάδα της Αόστας η Γαλλική, στην Τεργέστη και στην Γκορίτσια η Σλοβενική και σε μερικές κοιλάδες του Νοτίου Τυρόλου η Ραιτορωμανική. Θα μπορούσε κανείς να αναφέρει πολλά ακόμη παραδείγματα.

Η περιοχή του Πιεταρσάαρι (σουηδ. Γιάκομπσταντ) στη Φινλανδία επιδεικνύει ποικιλοτρόπως πώς μπορεί η διγλωσσία να λειτουργήσει εμπράκτως και να αποβεί προς όφελος όλου του πληθυσμού. Από την άποψη της αξιοποίησης της διγλωσσίας, η περιοχή του Πιεταρσάαρι είναι ίσως ένα από τα επιτυχέστερα παραδείγματα στην ΕΕ.

Έχουν μήπως δρομολογηθεί ερευνητικά προγράμματα της ΕΕ για τις δίγλωσσες περιοχές· Αναγνωρίζει η Επιτροπή τη σημασία της οργάνωσης τέτοιων ερευνητικών δραστηριοτήτων· Θεωρεί η Επιτροπή ότι θα άξιζε ναποστηριχθεί για παράδειγμα τοπό εκκίνηση ερευνητικό πρόγραμμα του τμήματος της Ακαδημίας του Ώμπου στο Πιεταρσάαρι, το οποίο εξετάζει τη συνολική σημασία των δίγλωσσων περιοχών για τα κράτη μέλη και την ΕΕ γενικά και, αν ναι, θα ήταν δυνατόν να διατεθούν κοινοτικά κονδύλια για την εκπόνηση της έρευνας·

Απάντηση της κ. Reding εξ ονόματος της Επιτροπής

(11 Φεβρουαρίου 2002)

Η καίρια δράση για τη βελτίωση του κοινωνικο-οικονομικού γνωσιολογικούπόβαθρου του Πέμπτου προγράμματος-πλαισίου για την έρευνα και την τεχνολογική ανάπτυξη (ΕΤΑ) καθώς και το στοχοθετημένο πρόγραμμα κοινωνικο-οικονομικών ερευνών του Τέταρτου προγράμματος-πλαισίου έρευνας και τεχνολογικής ανάπτυξης,ποστηρίζουν τους ευρωπαίους ερευνητές από τον χώρο των κοινωνικών και θεωρητικών επιστημών. Στο πλαίσιο των εν λόγω δραστηριοτήτων, δεν προβλέπονται σχέδια ειδικά αφιερωμένα στο θέμα της διγλωσσίας.

Το πιο συναφές ερευνητικό πρόγραμμα που σχετίζεται με το ζήτημα των δίγλωσσων περιφερειών τιτλοφορείται Μεθοριακός διάλογος: αλλάζοντας ταυτότητες, αλλάζοντας έθνη, αλλάζοντας ιστορίες στις ευρωπαϊκές μεθοριακές κοινότητες. Πρόκειται για ένα εν εξελίξει σχέδιο, το οποίο χρηματοδοτείται στο πλαίσιο της καίριας δράσης για τη βελτίωση του κοινωνικο-οικονομικού γνωσιολογικούπόβαθρου, όπου οι μεθοριακές περιφέρειες εξετάζονται από την οπτική πλευρά της διαμόρφωσης ταυτότητας (ένα στοιχείο της οποίας είναι η γλώσσα).

Ο μόνος τρόπος χρηματοδότησης έρευνας από την Επιτροπή είναι σε ανταγωνιστική βάση, μέσω προσκλήσεωνποβολής προτάσεων. Η 15η Ιανουαρίου 2002 ήταν η προθεσμία για την τελευταία πρόσκλησηποβολής προτάσεων στο πλαίσιο της καίριας δράσης για τη βελτίωση του κοινωνικο-οικονομικού γνωσιολογικούπόβαθρου του Πέμπτου προγράμματος-πλαισίου.

Στο επόμενο πρόγραμμα πλαίσιο, οι κοινωνικές και θεωρητικές επιστήμες θα ενταχθούν στην προτεραιότητα 7 Πολίτες και διακυβέρνηση στην κοινωνία της γνώσης και θα τους δοθεί ιδιαίτερη έμφαση. Στο πλαίσιο αυτό θα μπορούν να χρηματοδοτηθούν ερευνητικά σχέδια για πολιτιστικά και γλωσσικά θέματα.

Στον τομέα της εκπαίδευσης, το πρόγραμμα ΣΩΚΡΑΤΗΣ της Επιτροπήςποστηρίζει ενεργά σχέδια που αναπτύσσουν τρόπους διδασκαλίας σχολικών ή πανεπιστημιακών θεμάτων, με τη χρήση μιας ξένης γλώσσας (ολοκληρωμένη μάθηση περιεχομένου και γλώσσας), ενθαρρύνοντας έτσι τη διγλωσσία από μικρή ηλικία. Η προσέγγιση αυτή εφαρμόζεται σε περιφέρειες στις οποίες χρησιμοποιούνται μια αλλά και δύο γλώσσες. Παρόμοια σχέδια χρηματοδοτούνται επίσης σε ανταγωνιστική βάση, μέσω προσκλήσεωνποβολής προτάσεων.